**VLÁČIKOM PREŠPORÁČIKOM PO PAMIATKACH BRATISLAVY**

**Auto znečisťuje ovzdušie, ale čo taký vlak? Pre deti je známym dopravným prostriedkom, ale polovica žiakov v našej triede ešte nikdy necestovala vlakom. Viac žiakov ako polovica cestovali s rodičmi na dovolenku lietadlom. Na hodine vlastivedy sme si povedali, čím sa riadia vlaky, čo je grafikon. Ukázali sme si, ako vyzerá vývesný cestovný poriadok, ktorým sa riadia cestujúci. Deti správne pripomienkovali, že vlakom sa dá dostať ďaleko, ale nedá sa dopraviť do každého väčšieho mesta.**

**My sme naším Prešporáčikom absolvovali jeden a pol hodinovú jazdu Bratislavou a dostali sme sa k najkrajším pamiatkam nášho hlavného mesta. Žiaci obdivovali pamätník sovietskych vojakov padlých počas 2. sv. vojny. Počas 15 minútovej prestávky na Slavíne si užívali nádherný panoramatický výhľad na celú Bratislavu. Previezli sa okolo Prezidentského (Grasalkovičov) paláca, budovy Úradu vlády. Podľa Prešporáčikovského cestovného poriadku sme sa zastavili na nádvorí Bratislavského hradu a prešli sme sa barokovou záhradou. Žiaci mali možnosť vidieť Slovenské národné divadlo, Modrý kostolík, Dóm sv. Martina, Múzeum hodín... Spojili sme príjemné s užitočným. Naši malí cestovatelia ohodnotili poznávací výlet samými superlatívmi a dopravu vlakmi ako príjemnú, šetrnú k životnému prostrediu, ktorá v minimálnej miere zaťažuje našu planétu.**